12 Mu dyodya difuku bine ukanena’mba:“A Yehova, wafwa’ko,Mwanda nansha byowadi mundobele,Bulobo bobe bwatūkile bityebitye, kupwa waunsenga.+2 Tala! Leza i lupandilo lwami.+Nkakulupila kadi nkikevwanapo moyo;+Mwanda Yah* Yehova i buninge bwami ne bukomo bwami,Kadi waikala ke lupandilo lwami.”+3 Mukateka mema na nsangajiMu masulo a lupandilo.+4 Kadi mu dyodya difuku mukanena’mba:“Fwijai’ko Yehova, itai dijina dyandi,Yukanyai bilongwa byandi mu bantu!+Sapulai amba dijina dyandi i dizunzulwe.+5 Imbilai Yehova mitendelo,*+ mwanda walonga bintu bikatampe.+Kino kiyukanibwe mu ntanda yonso.6 Ela kabobo ne nsadi ya tusepo, abe mwikadi* wa Ziona,Ke-pantu mukatampe mu bukata mwenu i Mwine Ujila wa Isalela.”
bem_Latn